CELEX: 62017TN0198
Language: da
Date: 2017-03-29 00:00:00
Title: Sag T-198/17: Sag anlagt den 29. marts 2017 — EKETA mod Europa-Kommissionen

15.5.2017   
            
            
               DA
            
            
               Den Europæiske Unions Tidende
            
            
               C 151/47
            
         Sag anlagt den 29. marts 2017 — EKETA mod Europa-Kommissionen
   (Sag T-198/17)
   (2017/C 151/60)
   Processprog: græsk
   
      Parter
   
   
      Sagsøger: Ethniko Kentro Erevnas kai Technologikis Anaptyxis (EKETA) (Thessaloniki, Grækenland) (ved advokaterne V. Christianos og S. Paliou)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Retten fastslår, at den anmodning, som Europa-Kommissionen har fremsendt til EKETA ved debetnota 3241615335/29.11.2016 om tilbagebetaling af et beløb på 38 241,00 EUR af den betaling, sagsøgeren modtog for ACTIBIO-projektet, er ugrundet for så vidt angår et beløb på 9 353,56 EUR.
            
         
               —
            
            
               Retten fastslår, at beløbet på 9 353,56 EUR udgør støtteberettigede udgifter, og at EKETA ikke er forpligtet til at tilbagebetale dette beløb til Europa-Kommissionen.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   
               1.
            
            
               Ethniko Kentro Erevnas kai Technologikis Anaptyxis (EKETA) har med dette søgsmål anfægtet de anmodninger, som Europa-Kommissionen har foretaget ved sin debetnota 3241615335/29.11.2016 vedrørende deltagelsen i ACTIBIO-projektet. Kommissionen har med denne debetnota anmodet EKETA om at tilbagebetale en del af den betaling, sagsøgeren modtog for ACTIBIO-projektet, nemlig et beløb på 38 241,00 EUR. Anmodningen fulgte en revision på stedet, som blev foretaget af Europa-Kommissionen i sagsøgerens lokaler.
            
         
               2.
            
            
               I denne sammenhæng har sagsøgeren gjort gældende, at Den Europæiske Unions Ret i medfør af artikel 272 TEUF skal fastslå, at ud af det ovennævnte i debetnotaen anførte beløb udgør et beløb på 9 353,56 EUR støtteberettigede udgifter, og at EKETA ikke er forpligtet til at tilbagebetale dette beløb til Kommissionen.
            
         
               3.
            
            
               EKETA har fastholdt, at det ovennævnte beløb på 9 353,56 EUR udgør støtteberettigede udgifter til medarbejdere og indirekte omkostninger, som Kommissionen med urette forkastede som ikkestøtteberettigede omkostninger. At sagsøgerens omkostninger er støtteberettigede, godtgøres af de beviser, sagsøgeren forelagde Europa-Kommissionen under revisionen på stedet og i den efterfølgende korrespondance, og som denne har forelagt Retten.